Ordinaziun davart il "fond grischun per persunas dischoccupadas"    545.290   Ordinaziun davart il "fond grischun per persunas  dischoccupadas"  dals 12-11-2002 (versiun dals 14-03-2011)  relaschada da la regenza ils 12 da november 2002  Art.  1 Intent, premissas 1 Dal  "fond  grischun  per  persunas  dischoccupadas"  (fond)  pon  vegnir  pajadas  contribuziuns  a  persunas  assicuradas  da  cassas  da  dischoccupaziun  u  a  terzas   persunas: a) en cas che lur dretg da prestaziuns tenor las disposiziuns davart l'assicuranza   cunter la dischoccupaziun è exaurì  senza atgna culpa ed en cas ch'ellas  èn  perquai vegnidas en ina situaziun d'urgenza;  b) per ils custs da la rescolaziun, sche las persunas pertutgadas na pon chattar   nagina lavur en lur professiun – probablamain per pli ditg u per adina – e sche  contribuziuns suffizientas dad autras varts na pon betg vegnir obtegnidas; e  c) sche lur situaziun d'urgenza, da la quala ellas n'èn betg la culpa, po uschia  vegnir mitigiada u impedida.  2 Dal fond pon vegnir cuvrids ils custs administrativs da l'uffizi chantunal sco er da   terzas persunas che adempleschan incumbensas da quest post da servetsch e da la  cassa da dischoccupaziun. 3 Dal  fond  pon  vegnir  prendidas  contribuziuns  per  programs  da  furmaziun  supplementara, da rescolaziun e d'occupaziun. 4 Dal fond pon vegnir pajadas participaziuns als custs per indemnisaziuns da lavur  reducida  e  da  trid'aura  a  lavurantas  ed  a  lavurants,  uschenavant  che  questas   indemnisaziuns  na  pon  –  sin  basa  da  las  disposiziuns  legalas  –  betg  vegnir   finanziadas da l'assicuranza cunter la dischoccupaziun. Ils motivs che impedeschan,  ch'ils custs vegnian surpigliads da l'assicuranza cunter la dischoccupaziun, ston esser  perdunabels. 5 Dal  fond  pon  vegnir  surpigliads  per  part  u  dal  tuttafatg  custs  d'autoritads  administrativas, d'organisaziuns publicas u privatas e d'interpresas, sch'i pon uschia  vegnir  mantegnidas  u  stgaffidas  plazzas  da  lavur  u  sche la  furniziun  da  questas  prestaziuns  sa  chatta  per  auters  motivs  en  l'interess  da  l'economia  publica  dal  chantun. *  * tabellas da las modificaziuns a la fin dal relasch   1     545.290    6 Or dal fond pon vegnir prendids meds finanzials per cas da responsabladad, per ils   quals il chantun sto star bun en il rom da l'execuziun da la lescha davart l'assicuranza  cunter la dischoccupaziun. *  Art.  2 Meds finanzials dal fond 1 Ils  meds finanzials dal fond sa cumpiglian dal chapital  da basa,  dals tschains e   d'ulteriurs pajaments privats e publics. 2 Per ademplir las incumbensas po vegnir fatg diever dals tschains e dal chapital fin   ad ina summa restanta da 200 000 francs. 3 Sch'il  chapital  dal  fond  è  sa  reducì  a  minimalmain  200 000  francs,  decida  la  regenza davart l'ulteriura utilisaziun u davart la schliaziun dal fond.  Art.  3 Cumpetenzas 1 Davart ils meds finanzials dal fond decida: * a) l'uffizi chantunal per industria, mastergn e lavur fin 100 000 francs; b) il departament a partir da 100 000 francs. 2 Ils detagls ch'èn colliads cun l'utilisaziun dal fond regla il departament.  Art.  4 Entrada en vigur 1 Questa ordinaziun entra en vigur cun sia publicaziun. 2 Cun sia entrada en vigur vegn abolì il conclus da la regenza davart las prestaziuns  supplementaras  or  dal  "fond  grischun  per  persunas  dischoccupadas"  dals  21  da  november 1977.  2       545.290   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 12-11-2002 12-11-2002 relasch emprima versiun - 28-10-2008 01-01-2009 Art. 3 al. 1 midada - 08-03-2011 14-03-2011 Art. 1 al. 5 integraziun - 08-03-2011 14-03-2011 Art. 1 al. 6 integraziun -   3     545.290    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 12-11-2002 12-11-2002 emprima versiun - Art. 1 al. 5 08-03-2011 14-03-2011 integraziun - Art. 1 al. 6 08-03-2011 14-03-2011 integraziun - Art. 3 al. 1 28-10-2008 01-01-2009 midada -  4     	Art. 1 Intent, premissas 	Art. 2 Meds finanzials dal fond 	Art. 3 Cumpetenzas 	Art. 4 Entrada en vigur  		2018-06-06T02:14:38+0200 	"7001 Chur" 	"Gesetzessammlung Kanton Graubünden"